РЕПУБЛИКА СРБИЈА ПРЕДЛОГ

НАРОДНА СКУПШТИНА

Одбор за уставна питања и законодавство

04 Број: \_\_\_\_\_\_\_\_\_

\_\_\_\_\_\_\_\_\_\_\_\_\_ 2024. године

Б е о г р а д

На основу тачке 10. став 2. Одлуке о образовању Радне групе за унапређење изборног процеса, 04 Број:06-961/24 од 29. априла 2024. године, Одбор за Уставна питања и законодавство, на \_\_\_\_\_\_\_ седници одржаној \_\_\_\_\_\_\_ 2024. године, усваја следећу

**Препоруку**

Препоручује се Врховном јавном тужилаштву да у року од 7 дана, у циљу постизања законитости, делотворности и једнообразности у поступању у кривичним поступцима који се односе на кривична дела против изборних права из главе XV Кривичног законика, уведе праксу доношења општег обавезног упутства за поступање свих јавних тужилаца, којим ће обухватити следеће:

1. Обавезу да надлежна тужилаштва поступају хитно, као и да о приговорима против решења о одбацивању кривичне пријаве, које може поднети сваки бирач, одлучује заменик републичког јавног тужиоца;
2. Промену унутрашњег уређења којим ће се одредити да тужиоци са највише професионалног искуства и личног и професионалног интегритета поступају у предметима који се односе на кривична дела из главе XV Кривичног законика и одредити оптималан рад по дежурствима током изборне кампање;
3. Формирање ударне групе (у складу са чл. 21-23 Закона организацији и надлежности државних органа у сузбијању организованог криминала, тероризма и корупције) у постојећим посебним одељењима виших јавних тужилаштава за сузбијање корупције, за откривање и гоњење кривичних дела из главе ХV Кривичног законика, у које би били именовани чланови из свих државних органа који учествују у спровођењу и надзору изборног процеса;
4. Обавезу благовременог и потпуног обавештавања јавности о предметима и поступцима у току, одржавање редовних и ванредних конференција за медије у току изборне кампање, обавештавање о сваком покушају утицаја на рад јавног тужилаштва, и објављивање извода из одлука на сајту надлежног тужилаштва, све у циљу обезбеђивања веће транспарентности у раду тужилаштва. Будући да јавност до сада није била упозната са начином рада тужилаштва, посебно у поступцима који се односе на кривична дела против изборних права, примена оваквих решења би у значајној мери допринела враћању поверења грађана у изборни процес.